റേഷന് കടകള് അനുവദിക്കുമ്ബോള് പട്ടികജാതി പട്ടികവര്ഗ്ഗ സംവരണ തത്വം പാലിക്കും: ജി ആര് അനില് റേഷന് കടകള് അനുവദിക്കുമ്ബോള് പട്ടികജാതി പട്ടികവര്ഗ്ഗ വിഭാഗകാര്ക്ക് ഉള്ള സംവരണം കൃത്യമായി പാലിക്കുന്നുണ്ടെന്ന് ഉറപ്പ് വരുത്തുമെന്ന് ഭക്ഷ്യമന്ത്രി ജി ആര് അനില് നിയമസഭയില് അറിയിച്ചു .വി ശശി എം എല് എ ഉന്നയിച്ച സബ്മിഷന് മറുപടി പറയുകയായിരുന്നു അദ്ദേഹം . 1966 ലെ കേരള റേഷനിംഗ് ഓര്ഡര് 45 2a 1 പ്രകാരം പട്ടിക ജാതി വിഭാഗത്തില് പെട്ടവര്ക്ക് 8 വും ,പട്ടിക വര്ഗ്ഗ വിഭാഗത്തിന് 2 വും ,ഭിന്നശേഷികാര്ക്ക് 5 ,വനിതകള്ക്ക് 20 , എന്ന നിലയിലാണ് റേഷന് കട ലൈസന്സി നിയമനങ്ങളില് സംവരണം ഏര്പ്പെടുത്തിയിരുന്നത് കേരളത്തില് നിലവിലുള്ള 14130 റേഷന് കടകളില് . പട്ടിക ജാതി വിഭാഗത്തിന് നിയമപ്രകാരമുള്ള 8 സംവരണം അനുസരിച്ച് 1130 കടകള്ക്ക് അര്ഹതയുണ്ട് .എന്നാല് ഇപ്പോഴത്തെ കണക്കനുസരിച്ച് 308 കടകള് മാത്രമേ പട്ടിക ജാതി വിഭാഗത്തിന്്റെ കടകളായി പ്രവര്ത്തിക്കുന്നുള്ളൂ .പട്ടിക വര്ഗ്ഗ വിഭാഗത്തിന് 283 കടകള്ക്ക് അര്ഹതയുണ്ടെങ്കിലും 64 റേഷന് കടകള് മാത്രമേ അവരുടേതായി പ്രവര്ത്തിക്കുന്നുള്ളൂ. പട്ടിക ജാതി പട്ടികവര്ഗ്ഗ സംവരണമുള്പ്പെടെ വിവിധ സംവരണ വിഭാഗങ്ങള്ക്കായി ആകെ റേഷന് കടകളില് 4945 കടകള് സംവരണ തത്വ പ്രകാരം അവകാശപ്പെട്ടതാണ് . എന്നാല് നിലവില് 3097 റേഷന് കടകള് മാത്രമാണ് സംവരണ വിഭാഗത്തിന്്റെതായി പ്രവര്ത്തിക്കുന്നുള്ളൂ .അതിനാല് ഭാവിയില് റേഷന് കടകള് അനുവദിക്കുമ്ബോള് പട്ടിക ജാതി പട്ടിക വര്ഗ്ഗ വിഭാഗത്തിന് അര്ഹമായ സംവരണം ,നിയമപ്രകാരമുള്ള നടപടിക്രമങ്ങള് പാലിച്ചുകൊണ്ട് സര്ക്കാര് ഉറപ്പ് വരുത്തുമെന്നും മന്ത്രി ജി ആര് അനില് വ്യക്തമാക്കി .